Els treballs de renovació del col·lector de sanejament del carrer Buenavista encaren una nova fase amb la reposició de les escomeses domiciliàries
07 d’abril 2022

![](/media/4oibl0vs/c1_mini_m1_roturacolectorcallebuenavista.jpg?width=850&height=566.9886363636364)

Aigües de Sagunt va iniciar el passat 28 de març obres per a la renovació del col·lector de sanejament així com de totes les escomeses domiciliàries al carrer Buenavista del Port de Sagunt, en el tram que va des del carrer León fins al carrer Sant Vicent, d'uns 76 metres.

Esta intervenció, de la qual el termini màxim previst d'execució és de tres mesos, ha completat ja la canalització de 76 metres lineals del nou tram renovat del col·lector general i inicia ara la reposició de les escomeses domiciliàries dels desguassos dels edificis que aboquen en este.

![](/media/br0plfy0/c2p_sustitucioncolectorcallebuenavista.jpg?width=400&height=236)L'acció està consistint a substituir l'anterior col·lector, de formigó i 300 mil·límetres de diàmetre, per un altre de PVC corrugat de doble paret amb un diàmetre exterior de 500 mm i interior de 452 mm i una capacitat de cabal major. Una vegada s'haja conclòs la renovació també de les escomeses domiciliàries es procedirà al reasfaltat i reposició del ferm de la superfície ocupada per la rasa que s'ha cavat per a poder fer els treballs.

El pressupost de licitació ascendix a 89.089,35 euros, IVA inclòs, i inclou tots els materials i les tasques a realitzar durant l'actuació (demolicions, recomposicions, moviments de terres, canonades de sanejament i obres de fàbrica, mà d'obra, gestió de residus, seguretat i salut, entre d'altres ítems).

El regidor delegat de Manteniment i Aigües, Pepe Gil, ha justificat la intervenció en explicar que es tracta d'**«un tram molt antic que tenia problemes de circulació dels fluids i calia anar contínuament a desembossar perquè estava en prou males condicions»**. L'edil ha demanat disculpes als veïns i veïnes de la zona per les possibles molèsties que puguen ocasionar les obres i ha comentat que, tot i que el termini màxim per a la seua conclusió és de tres mesos, des del departament s'intentarà que el lapse temporal finalment **«siga el més curt possible»**.

La xarxa de sanejament en este tram presentava molts problemes que afectaven tant al seu propi funcionament com al manteniment del col·lector general unitari pel fet que la vida útil del mateix ja estava superada i degut al seu deteriorament, ocasionat pel pas del temps i l'elevada sedimentació, a més d'una insuficient capacitat hidràulica, la qual cosa provocava continus embossos, i fins i tot trencaments en alguns punts, especialment quan es produïen episodis de fortes pluges.

![](/media/gr3ngcmr/c3_sustitucioncolectorcallebuenavista.jpg?width=850&height=651.9886363636364)

*   [](http://www.facebook.com/sharer.php?u=https://aytosagunto.es/va/actualitat/substitucio-col-lector-sanejament-carrer-buenavista-port-de-sagunt-2022-04-07/ "Facebook")
*   [](http://twitter.com/share?url=https://aytosagunto.es/va/actualitat/substitucio-col-lector-sanejament-carrer-buenavista-port-de-sagunt-2022-04-07/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/substitucio-col-lector-sanejament-carrer-buenavista-port-de-sagunt-2022-04-07/ "Linked In")
*   [](mailto:?body=https://aytosagunto.es/va/actualitat/substitucio-col-lector-sanejament-carrer-buenavista-port-de-sagunt-2022-04-07/)